ලිබියාවේ සර්ඩ් ප්‍රදේශයේ කොටුවී සිටින ශ්‍රී ලාංකිකයන් 56 දෙනා කඩිනමින් මුදාගැනීම සඳහා අවශ්‍ය සියලු ක්‍රියාමාර්ග ගෙන තිබෙන බව ශ්‍රී ලංකා විදේශ සේවා නියුක්ති කාර්යාංශය පවසයි.එරට සේවය කළ ශ්‍රී ලාංකිකයන් 350 දෙනෙකු දැනටමත් ලිබියාවේ ශ්‍රී ලංකා තානාපති කාර්යාල රැකවරණයේ සිටින බව ශ්‍රී ලංකා විදේශ සේවා නියුක්ති කාර්යාංශයේ අතිරේක සාමාන්‍යාධිකාරි එල්. කේ. රුහුණගේ මහතා ‘දිනමිණ’ට පැවැසීය.ලිබියාවේ ඇතිව තිබෙන අර්බුදකාරී තත්ත්වය හේතුවෙන් නගරයෙන් නගරයට මාරුවීමට නොහැකි තත්ත්වයක් උද්ගත වී තිබෙන අතර ඒ නිසාම ශ්‍රී ලාංකිකයන් ඇතුළු විදේශිකයන් ඇතැම් ප්‍රදේශවලට කොටුවී ඇති බව වාර්තා වෙයි.